শিৱসাগৰৰ লক্ষ্মীনগৰত আছু কৰ্মীয়ে কলা পতকা প্ৰদৰ্শন কৰাৰ লগতে শিমলুগুৰিতো ক'লা পতকা প্ৰদৰ্শন কৰে আছু আৰু বীৰ লাচিত সেনাই।
শিমলুগুৰিৰ নাট্যমন্দিৰত অনুষ্ঠিত এখন দলীয় সভাত অংশলৈ উভতি অহাৰ সময়তে শিমলুগুৰি চহৰত আছু আৰু বীৰ লাচিত সেনাই কলা পতাকা প্ৰদৰ্শন কৰে।
আনহাতে শিৱসাগৰৰ যুৱ দ'লত অনুষ্ঠিত আন এখন দলীয় সভাত অংশ গ্ৰহণ কৰিবলৈ আহি শিৱসাগৰৰ লক্ষ্মীনগৰত পুনৰ ক'লা পতাকা প্ৰদৰ্শন কৰে শিৱসাগৰ জিলাৰ আছু কৰ্মীয়ে।
ইফালে ভাগ্যও লগ নিদিলে ৰঞ্জিত দাসক। আছু কৰ্মীৰ দ্বাৰা কলা পতাকাৰ সন্মুখীন হোৱাৰ সমান্তৰালকৈ যান-জঁটত আৱদ্ধ হয় ৰঞ্জিত দাস।
আৰক্ষীয়ে আছু কৰ্মীসকলক আঁতৰাই পঠাইছিল যদিও যান-জঁটত আৱদ্ধ হৈ পৰা ৰঞ্জিত দাসক ঘেৰিলৈ শতাধিক আছু কৰ্মীয়ে বহু সময় ধৰি ক'লা পতাকা প্ৰদৰ্শন কৰে। প্ৰতিবাদকাৰী আছুকৰ্মী সকলৰ ওচৰত অসহায় হৈ পৰে শিৱসাগৰ আৰক্ষী।
চৌদিশে বিজেপি গ' বেক, ৰঞ্জিত দাস গ' বেক, কা আমি নামানো আদি ধ্বনিৰে উত্তাল হৈ পৰে বি জি ৰোড।
ইফালে গাড়ীৰ ভিতৰৰ পৰা গামোচা জোকাৰি আছু কৰ্মীক প্ৰত্যুত্তৰ দিয়া দেখা যায় ৰঞ্জিত দাসক।
উল্লেখ্য যে বিজেপিৰ দলীয় সাংগঠনিক কাৰ্যসূচী বাবে আজি শিৱসাগৰলৈ আহিছিল ৰঞ্জিত দাস। তেওঁ লগত আছিল সাংসদ তপন কুমাৰ গগৈ, মন্ত্ৰী যোগেন মহন, বিধায়িকা নৱনীতা সন্দিকৈৰ লগতে বহু কেইগৰাকী নেতা কাৰ্মী।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
